### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

En gartnerstilling oprettes til at forestå drift af [adresse].

Gartneren skal udføre opgaver, lede kommunens standard- og ekstrapleje af arboretet, træer, buske, faciliteter etc., assistere og samarbejde med [adresse] om drift og vedligehold af bede m.v.

Gartneren skal endvidere være vejleder for elever, praktikanter og ”korttidsansatte”. Jf. svar på forespørgsel af 28. juni 2022.

Hvad vil vi gerne opnå? Hvorfor stilles forslaget?

[adresse] vedligeholdelse forsømmes. Dens belægninger, faciliteter og beplantning forfalder. Havens historiske værdi tillægges ikke betydning og dens status er lav.

Det forfald skal forslaget her medvirke til at rette op på.

I henhold til kommuneplanen er parken del af byens rekreative rum.

Men haven er ikke bare et rekreativt rum på linje med byens øvrige parker. Den er byens ældste park. Den er kulturel og botanisk unik med sin 150 år gamle historie. Den er unik, fordi her findes en bred og eksotisk variation af træer og buske og bede. Dem skal der værnes om, de skal fornyes og udvikles samtidig med, at haven skal bruges af byens borgere og besøgende.

Det unikke understreges af fredningen af haven i 2015 (Stadfæstet i 2018). Fredningens formål:

a) at sikre området som offentligt tilgængeligt parkområde,

b) at sikre områdets naturmæssige, landskabelige og rekreative værdier under hensyntagen til den historiske baggrund for områdets nuværende udformning

c) at sikre rammen om en fortsat dynamisk udvikling som rekreativ bypark, herunder dels med mulighed for at udvikle parkens indhold, så det modsvarer de mange brugeres løbende og skiftende behov, dels så der sikres større naturindhold og øget biodiversitet.

Fredningens formål skal udmøntes i en plejeplan. Af Plejeplanen for 2022 – 2023 fremgår:

”Botanisk Have skal være en æstetisk nydelse at besøge.

Det er vigtigt for den æstetiske oplevelse, at [adresse] ikke fremstår som misligholdt og slidt. [adresse] skal være intakt og velholdt og plejen af de grønne elementer skal sikre at de er i god vækst og opfylder deres formål”

Iflg. [adresse] venner følges denne plejeplan ikke- Dem æstetiske nydelse er så som så. Eksotiske træer og buske gror til i vildskud, selvsåede vækster og ukrudt- Belægninger forfalder og udgåede træer fornyes ikke. Skiltning med oplysning om ældre såvel om nye planteområder mangler.

Haven fremstår som misligholdt og slidt.

Det er Enhedslisten og Dansk Folkepartis opfattelse, at der skal øgede bevillinger og mere mandskab til for at opfylde fredningens formål og plejeplanen er fulgt og for at [adresse] kan få den status og anerkendelse, som fredningen tilsiger, den skal have, og som vi gerne, ser fremmet.

Nuværende driftsbudget er ikke justeret efter fredningen.

Hvem, hvad, hvordan og hvor mange ressourcer

I 2011 besluttede et flertal i byrådet at nedlægge bedene i [adresse] og at spare udgifter ved at fyre personalet, der vedligeholdte dem.

Besparelsen er gennemført. Personalet fyret. Bedene overlevede og lever stadig her 10 år efter i kraft af Århus Universitet og frivillige, ulønnede borgere - bl.a. de fyrede gartnere = Botanisk Haves Venner.

Beslutningen fra 2011 om at nedlægge bedene bør ophæves, da den beslutning er uforenelig med påbuddet i fredningen, om bevarelse af [adresse], at der skal ”tages hensyn til den historiske baggrund for områdets nuværende udformning”.

Denne fredning er kommet til efter beslutningen i 2011 uden at beslutningen er justeret der efter.

En tilbagetrækning af beslutningen om nedlæggelse = bevarelse af bedene påvirker ikke besparelsen..